钦定古今图书集成/明伦汇编/闺媛典/第166卷 > 潘懋勋妻沈氏
## 钦定古今图书集成/明伦汇编/闺媛典/第166卷 > 潘懋勋妻沈氏

按《仁和县志》：“沈氏，御史襟江女。年十八，归文学潘懋
勋。事姑孝谨。年二十而寡，无子，襟江怜之，强归委以
家事。其弟九人俱奉姊惟谨。居数年，辞去，曰：‘吾为潘
守，当没于潘’。”乃返，拜姑毕，即闭阁不出，令婢持钥守
帘幕，虽娣侄不得数见，如是几四十年。伯氏郡丞恒
衷以子长龄嗣之，年六十卒。